b'\n_START_ARTICLE_\nBiserica fortificat\xc4\x83 din Richi\xc8\x99\n_START_SECTION_\nBiserica\n_START_PARAGRAPH_\nLa Richi\xc8\x99 exista o foarte interesanta basilica gotica veche de peste 500 de ani. Ini\xc8\x9bial actuala biseric\xc4\x83 a fost o m\xc4\x83n\xc4\x83stire cistercian\xc4\x83 transformat\xc4\x83 \xc3\xaen 1400 \xc3\xaen biseric\xc4\x83 catolic\xc4\x83. Monumentul este compus dintr-un cor poligonal, cu sacristie in nord si un altar pe latura din sud, in partea de vest ridicindu-se corpul bazilical, compus din trei nave, despartite de stilpi masivi octogonali._NEWLINE_Intrarea se face pe sub un turn-poarta-clopotnita iar biserica are aspectul acela ciudat al tuturor bisericilor fara turn. Zidurile vechii cetati insa nu mai sunt in picioare in intregime._NEWLINE_Biserica se remarca prin numeroase elemente sculptate. Pe intreg interiorul acestui monument sunt raspindite o serie de figuri grotesti ce dau lacasului un aer si mai misterios._NEWLINE_Altarul este decorat in stil baroc si are in prim-plan scena rastignirii. Este construit la 1775 de un artist sighisorean, Johann Folbarth. Deasupra lui suntem supravegheati de un inalt prelat ce tine in mina doua cruci si ne scruteaza cu o privire severa._NEWLINE_In stinga se afla frumoasa usa a sacristiei, sculptata in lemn si ogiva in care este incorporata. Aceasta pare a fi sora cu usa scristiei din Biertan, pe ea apare anul 1516 si are ea un complex mecanism de inchidere. In virful ogivei exista o floare sculptata in piatra._NEWLINE_Amvonul din lemn este o alta capodopera. Pe coroana sa este infatisata figura blinda a unui pastor ce tine in mina un mielut._NEWLINE_Pe tavan, la intersectia arcadelor se afla tot soiul de figuri. De asemenea, arcele ce pleaca de pe laterale au la baza figuri contorsionate ce par a suporta cu greu povara de a tine tavanul bisericii._NEWLINE_La balconul din spate a fost instalata orga. Linga ea e o figura ce reprezinta un personaj al mitologiei celte, Grunneman, ce isi are durerea intiparita in piatra. Orga dateaza din 1788 si este realizata de catre un vestit constructor de orgi de la acea vreme, Johann Prause._NEWLINE_Turnul de poart\xc4\x83 aflat in vestul bisericii, folosit ast\xc4\x83zi drept turn clopotni\xc8\x9b\xc4\x83, mai p\xc4\x83streaz\xc4\x83 urmele hersei \xc8\x99i guri de tragere la primele patru etaje. Se spune ca in acest turn a existat odata si un ceas.'